Både den 33-årige mand og den 34-årige kvinde er dømt skyldige i flere forhold. Det var et enigt nævningeting samt fire dommere, der har kendt parret skyldige. De fandt de fire pigers forklaringer troværdige og sammen med bevisførelsen dømmer retten altså til anklagemyndighedens fordel. Ægteparret var tiltalt for blandt andet at have voldtaget, berørt og bundet fire unge piger under 15 år i perioden juni 2010 til august 2011. I alt blev manden dømt skyldig i fire voldtægtsforhold, mens kvinden blev dømt skyldig i ikke at forhindre voldtægten af de mindreårige. Derudover blev de begge kendt skyldige i flere forhold for blufærdighedskrænkelse af deres egen datter samt for at have tvunget en dildo op i en fjerde ung pige. Ægteparret har tidligere forklaret, at de troede, pigerne var langt ældre. Klokken 10 begynder proceduren vedrørende strafudmålingen. Der forventes at falde dom senere i dag.
Et par i trediverne fra Aalborg Øst er dømt skyldige i voldtægt, blufærdighedskrænkelse og anden kønslig omgang med fire mindreårige piger, deriblandt deres egen datter.